לצופה התמים זה נראה כמו עוד אחד מהסרטונים המצחיקים שמועלים לרשת, ומציגים טריקים נחמדים של כלבים. אך במקרה הזה מדובר במקרה רציני. בלה (הכלבה שבסרטון) אובחנה בגיל 4 חודשים כסובלת מוושת מורחבת מולדת, זאת אומרת שהוושת שלה רחבה מאוד ואין לה מספיק שרירים לצורך תפקוד יעיל שלה – כלומר היא לא יכולה לבלוע מזון כאשר היא בתנוחה אופקית.
בסרטון העליון רואים את כסא האוכל המיוחד שבנו לה, שבו עליה להיות בזמן שהיא אוכלת וגם 10 דקות לאחר מכן. בשביל להקל על תהליך הבליעה, היא אוכלת אוכל רך שמהול במים בנוסף למצב האנכי שבו עליה להיות. כיום היא בת 7 חודשים ועל פי הדיווחים היא מתמודדת נהדר.